Source: https://www.riigiteataja.ee/akt/128062014072
Timestamp: 2020-08-07 10:15:38+00:00

Document:
Põllumajandusministri 6. jaanuari 2003. a määruse nr 1 „Loomses toidus saasteainete järelevalve reguleerimise kord ning kontrollproovide võtmise ja analüüsimise meetodid” muutmine – Riigi Teataja
Põllumajandusministri 6. jaanuari 2003. a määruse nr 1 „Loomses toidus saasteainete järelevalve reguleerimise kord ning kontrollproovide võtmise ja analüüsimise meetodid” muutmine
RT I, 28.06.2014, 72
Vastu võetud 25.06.2014 nr 57
Määrus kehtestatakse toiduseaduse § 19 lõike 3 ja § 513 lõike 2 alusel ning kooskõlas Vabariigi Valitsuse 18. jaanuari 2000. a määrusega nr 17 „Volituste andmine „Toiduseadusest” tulenevate proovide võtmise ja analüüsimise meetodite kehtestamiseks saasteainete uurimiseks loomses toidus”.
§ 1. Põllumajandusministri 6. jaanuari 2003. a määrust nr 1 „Loomses toidus saasteainete järelevalve reguleerimise kord ning kontrollproovide võtmise ja analüüsimise meetodid” muudetakse järgmiselt:
„Määrus kehtestatakse toiduseaduse § 19 lõike 3 ja § 513 lõike 2 alusel ning kooskõlas Vabariigi Valitsuse 18. jaanuari 2000. a määrusega nr 17 „Volituste andmine „Toiduseadusest” tulenevate proovide võtmise ja analüüsimise meetodite kehtestamiseks saasteainete uurimiseks loomses toidus.”;
2) määruse pealkirjas, § 1 lõikes 2, § 2 pealkirjas ja lõigetes 1, 2 ja 6, § 3 pealkirjas ja lõike 2 punktis 4, § 7 pealkirjas ning määruse lisade 1–3 pealdistes asendatakse sõna „järelevalve” sõnadega „riiklik järelevalve” vastavas käändes;
3) paragrahvi 1 lõike 2 punkt 1 sõnastatakse järgmiselt:
„1) ravimiseaduse § 15 lõike 6 alusel kehtestatud biostimulaatorite, hormoonpreparaatide ja muude ainete nimekirjas nimetatud aineid (edaspidi keelatud ained);”;
4) paragrahvi 1 lõikes 4, § 3 lõigetes 1–3, § 4 lõigetes 2 ja 5, § 5 lõigetes 1 ja 2 ning § 7 lõigetes 3–5 asendatakse sõna „järelevalveametnik” sõnaga „ametnik”;
5) paragrahvi 2 lõikes 3 asendatakse sõna „järelevalve” sõnadega „ametliku kontrolli”;
„(5) Veterinaar- ja Toiduamet selgitab enne riikliku järelevalve teostamist välja loomset toitu käitleva ettevõtte töögraafiku ning koostab käitlemisettevõtte kohta kontrollproovide võtmise kava.”;
7) paragrahvi 3 lõike 2 punktides 5 ja 6 ning lõike 3 punktides 3 ja 4 asendatakse sõnad „järelevalve all” tekstiosaga „Veterinaar- ja Toiduameti järelevalve all”;
8) paragrahvi 3 lõige 4 sõnastatakse järgmiselt:
„(4) Kui lõike 2 punkti 6 ja lõike 3 punkti 4 kohaselt lubatakse enne analüüsitulemuste selgumist Veterinaar- ja Toiduameti järelevalve all olevaid selgelt identifitseeritavaid loomi või loomset toitu saata tapamajja või teise loomapidamisettevõttesse või üle anda mis tahes teisele isikule, peab Veterinaar- ja Toiduamet kuni analüüsitulemuste selgumiseni vältima sellise loomse toidu käitlemise lubamist toiduna kasutamiseks.”;
9) paragrahvi 4 lõike 6 sissejuhatav osa sõnastatakse järgmiselt:
„Ametnik vormistab kontrollproovi võtmise kohas kontrollproovide võtmise protokolli. Kontrollproovide võtmise protokoll peab lisaks Vabariigi Valitsuse 2. novembri 1999. a määruses nr 330 „Ametliku kontrolli käigus kontrollproovide võtmise ja analüüsimise korra kinnitamine” sätestatud andmetele sisaldama ka järgmisi andmeid:”;
10) paragrahvi 5 lõike 6 sissejuhatav osa sõnastatakse järgmiselt:
„(6) Kontrollproovid saadab ametnik laboratooriumisse koos vormikohase kaaskirjaga. Kaaskiri peab lisaks Vabariigi Valitsuse 2. novembri 1999. a määruses nr 330 „Ametliku kontrolli käigus kontrollproovide võtmise ja analüüsimise korra kinnitamine” sätestatud andmetele sisaldama ka järgmisi andmeid:”;
11) määruse lisa 1 punkt 1 sõnastatakse järgmiselt:
„1. Grupp A – anaboolset toimet omavad põllumajandusministri 12. jaanuari 2009. a määruses nr 5 „Biostimulaatorite, hormoonpreparaatide ja muude ainete nimekiri, mille käitlemine põllumajandusloomadel kasutamise eesmärgil on keelatud, ning nimetatud ainete põllumajandusloomade raviks kasutamise erijuhud” nimetatud ained:
1) A. 1 – stilbeenid, stilbeeni derivaadid, nende soolad ja estrid;
2) A. 2 – türeostaatikumid;
3) A. 3 – steroidid;
4) A. 4 – resortsüülhappe laktoonid, sealhulgas zeranool;
5) A. 5 – β-agonistid;
6) A. 6 – muud põllumajandusministri 12. jaanuari 2009. a määruses nr 5 „Biostimulaatorite, hormoonpreparaatide ja muude ainete nimekiri, mille käitlemine põllumajandusloomadel kasutamise eesmärgil on keelatud, ning nimetatud ainete põllumajandusloomade raviks kasutamise erijuhud” nimetatud ained.”.

References: § 19
 § 513

§ 1
 § 19
 § 513
 § 1
 § 2
 § 3
 § 7
 § 15
 § 3
 § 4
 § 5
 § 7